Þann 14. febrúar 2013 kom saman einn milljarður manna í 207 löndum og dansaði í tilefni af Milljarður rís . Á Íslandi komu saman 2100 menn , konur og börn á öllum aldri í tónlistarhúsinu Hörp og dönsuðu eins og þau höfðu aldrei gert annað en á sama tíma tóku þau þátt í feminískri byltingu . Í ár var leikurinn endurtekinn og það var heldur betur dansað fyrir réttlæti í heiminum . Í ár endurtóku UN Women leikin í samstarfi við Sónar raftónlistarhátíðina og Lunchbeat . Markmiðið var að fá 3000 manns saman í Hörpu í hádeginu síðastliðin föstudag og dansa fyrir réttlæti og það markmið náðist . Það var æðislegt að dansa með 3000 manns og finna fyrir sterkri samstöðu og vilja sem kallar á breytingar í heiminum . Það fannst vel í andrúmsloftinu í Hörpunni þennan dag að það var einungis ást og góður vilji í salnum . Það að allt þetta fólk skildi taka sér tíma til þess að koma og standa saman gegn ofbeldi og berjast fyrir réttlæti í heiminum er svo fallegt . Ég vona svo innilega að þessu verði haldið áfram á komandi árum , því að vakningin er hafin og það er svo sannarlega komin tími á breytingar í þessum litla heimi okkar . Mér fannst jákvætt að sjá það að DJ Margeir skildi styrkja þetta málefni og þeyta skífum fyrir fjöldann og að Högni úr Hjaltalín steig á svið og tók lagið . Ég vonast eftir að sjá konu þeyta skífum á næsta ári . Ég veit að við eigum nóg af flottu plötusnúðaskvísum sem myndu vera meira en til í að láta gott af sér leiða fyrir þennan málstað . Það kom mér jafnframt á óvart að engin kona steig á svið á þessum viðburði en á sama tíma finnst mér frábært að sjá karlmenn standa upp fyrir réttindum kvenna . Ein af hverjum þremur konum verður fyrir ofbeldi á lífsleiðinni . Í ár var dansað af krafti fyrir þær og sýnt í verki að okkur stendur ekki á sama . Dansað fyrir mannréttindum kvenna , fyrir heimi þar sem konur og stúlkur þurfa ekki að líða ofbeldi vegna kyns síns .